Καλλίμαχος (πολέμαρχος)

Ο Καλλίμαχος ο Αφιδναίος (θάν. 490 π.Χ.) ήταν Αθηναίος πολέμαρχος στη μάχη του Μαραθώνα ο οποίος, αφού πείστηκε από τον Μιλτιάδη, με τη ψήφο του καθόρισε την τελική απόφαση για άμεση επίθεση εναντίον των Περσών. Σύμφωνα με τον Ηρόδοτο κατάγονταν από τις Αφίδνες.Ηρόδοτος, Ιστορίαι, Ερατώ, 109.2, «ἦν δὲ τότε πολέμαρχος Καλλίμαχος Ἀφιδναῖος» 

 Η μάχη του Μαραθώνα 

Ο Μιλτιάδης πήγε και βρήκε τον Καλλίμαχο όταν οι γνώμες των δέκα στρατηγών των Αθηναίων που αποφάσισαν τη σύγκρουση της Αθήνας με την αυτοκρατορία των Περσών το 490 π.Χ. μοιράστηκαν στα δύο. Επειδή κι ένας ενδέκατος με το αξίωμα του πολεμάρχου των Αθηναίων είχε δικαίωμα ψήφου, ο Καλλίμαχος είχε δικαίωμα ψήφου που είχε το ίδιο βάρος με την ψήφο των στρατηγών.Ηρόδοτος, Ιστορίαι, Ερατώ, 109.2, «τὸ παλαιὸν γὰρ Ἀθηναῖοι ὁμόψηφον τὸν πολέμαρχον ἐποιεῦντο τοῖσι στρατηγοῖσι» Ο Μιλτιάδης κατάφερε να πείσει τον Καλλίμαχο τονίζοντάς του ότι όλα κρέμονται πάνω του.Ηρόδοτος, Ιστορίαι, Ερατώ, 109.6 «ταῦτα ὦν πάντα ἐς σὲ νῦν τείνει καὶ ἐκ σέο ἤρτηται»   Το όνομά του έμεινε στην ιστορία, γιατί η δική του ψήφος, η ενδεκάτη, έκρινε το αδιέξοδο, όταν ισοψήφισαν οι στρατηγοί, υποστηρίζοντας οι πέντε ότι είναι μάταιο να συγκρουστεί η Αθήνα με τους παντοδύναμους Πέρσες και οι άλλοι πέντε συμφωνώντας με τη γνώμη του Μιλτιάδη να αγωνιστούν στον Μαραθώνα.

Στη Μάχη του Μαραθώνα ο Καλλίμαχος διοικούσε τη δεξιά πτέρυγα του αθηναϊκού στρατούΗρόδοτος, Ιστορίαι, Ερατώ, 111.1, «τοῦ μὲν δεξιοῦ κέρεος ἡγέετο ὁ πολέμαρχος Καλλίμαχος» που  μαζί με τη αριστερή πτέρυγα που διοικούνταν από τους Πλαταιείς  περικύκλωσαν την περσική παράταξη. 

Ο πολέμαρχος Καλλίμαχος σκοτώθηκε σε μάχη κατά την διάρκεια της υποχώρησης των Περσών στα πλοία τους.Ηρόδοτος, Ιστορίαι, Ερατώ, 114.1, «καὶ τοῦτο μὲν ἐν τούτῳ τῷ πόνῳ ὁ πολέμαρχος διαφθείρεται, ἀνὴρ γενόμενος ἀγαθός»  Οι Αθηναίοι τον απεικόνισαν μαζί με τον Μιλτιάδη ως πρωταγωνιστή στην περίφημη ζωγραφική παράσταση της μάχης, στην Ποικίλη ΣτοάΠαυσανίας, «Ελλάδος_περιήγησις», Αττικά, I.15.3, «τῶν μαχομένων δὲ δῆλοι μάλιστά εἰσιν ἐν τῇ γραφῇ Καλλίμαχός τε, ὃς Ἀθηναίοις πολεμαρχεῖν ᾕρητο» και ανήγειραν προς τιμήν του το αναθηματικό μνημείο της Νίκης του Καλλιμάχου στον Παρθενώνα. Το άγαλμα της Νίκης του Καλλιμάχου  αποκαταστάθηκε και εμφανίστηκε στις 26 Οκτωβρίου 2010  στο κοινό για πρώτη φορά ως πλήρες μνημείο στο Μουσείο της Ακρόπολης.

 Παραπομπές 

Κατηγορία:Αρχαίοι Έλληνες στρατηγοί
Κατηγορία:Αρχαίοι Αθηναίοι